и не по-кратък от 12 месеца за бутовете шунка с тегло над 8,5 kg. Бутовете „Prosciutto Toscano“, предназначени за нарязване, трябва да са сушени в продължение на два допълнителни месеца в сравнение с посоченото по-горе, тоест най-малко 12 месеца, ако теглото им е между 7,5 и 8,5 kg, и най-малко 14 месеца, ако теглото им е над 8,5 kg.
 5.3. Причинно-следствена връзка между географския район и качеството или характеристиките на продукта (за ЗНП) или между географския район и специфичното качество, репутацията или друга характеристика на продукта (за ЗГУ)
 Климатът в района на производство позволява получаването на земеделски продукти и храни с високо качество, като в същото време благоприятства и характеризира процесите на зреене и сушене на „Prosciutto Toscano“. Времето е доказало дълбоката и тясна връзка между селските стопанства и обработката на продукта и съответните зони, връзка, която се е потвърдила и затвърдила с развитието на социалните, икономическите и производствените фактори и опита на производителите, който е придобиван през вековете. По отношение на определения район на произход на суровината географските фактори и факторите, свързани с околната среда и с придобития производствен опит в областта на животновъдството са изключително постоянни и характерни. В областта, откъдето се набавя суровината, развитието на зоотехниката е свързано с широкото разпространение на насаждения на зърнени култури и със системите на обработване, които са предопределили подчертаната тенденция на производството към свиневъдството.
 По отношение на определения район на обработка уникалната комбинация от екологични, климатични, природни и човешки фактори обуславя създаването на традиционния метод на обработка, като предопределя специфичните техники за постигане на характеристиките на ЗНП „Prosciutto Toscano“. Характерният аромат и вкус се дължат на специфичните техники на обработка, регламентирани още от XV век и които предвиждат: придаване на парчетата на закръглена форма с лъкообразен връх, което се постига чрез разрязване под формата на буквата „V“, като се започне от началото на крака, което позволява по-ефикасно сушене на месото по време на осоляването; осоляването да се извършва по т.нар. „сух“ метод, като се използват сол, черен пипер и естествени аромати от растителен произход; втриване на мазнина, заедно с черен пипер и естествени аромати от растителен произход, и зреене, благоприятствано от условията на околната среда в производствения район. Продължителното зреене, по време на което бутовете са под въздействието едновременно на естествената влага и на черния пипер и ароматите, използвани съгласно местните обичаи на етапите на осоляване и втриване на мазнина, определя уханния аромат и деликатния и характерен вкус на „Prosciutto Toscano“.
 Препратка към публикуваната спецификация
 (член 5, параграф 7 от Регламент (ЕО) No 510/2006)
 Измененият текст на спецификацията за производство е публикуван на следния адрес:
 http://www.politicheagricole.it/flex/cm/pages/ServeBLOB.php/L/IT/IDPagina/3335
 или направо от началната страница на уебсайта на Министерството на политиката в областта на земеделието, продоволствието и горите (www.politicheagricole.it), като щракнете върху „Qualità e sicurezza“ [Качество и безопасност] (в горния десен ъгъл на екрана) и след това върху „Disciplinari di Produzione all’esame dell’UE“ [Спецификации, подадени за разглеждане от ЕС].
 (1) ОВ L 93, 31.3.2006 г., стр. 12. Заменен с Регламент (ЕС) No 1151/2012 на Европейския парламент и на Съвета от 21 ноември 2012 г. относно